Huis met baie potensiaal opgeveil | Netwerk24
Huis met baie potensiaal opgeveil
09 Maart 2019 05:00
'n Groot eiendom met 'n woonstel en verskeie inkomste-genererende kamers in Jukskeipark in Randburg word volgende week deur Park Village Auctions (PVA) opgeveil.
Dié groot eiendom in Jukskeipark in Randburg beslaan 3 448 m² en die verbeteringe is ongeveer 502 m². Dit kan selfs as 'n bed-en-ontbyt-onderneming bedryf word.
Die eiendom het 'n groot huis wat in twee dele verdeel is.
Die hoofhuis bestaan uit 'n kombuis, 'n sitkamer, 'n onthaalkamer met 'n ingeboude kroeg en 'n braaiplek, vier slaapkamers en twee badkamers.
Daar is oop- en onderdak-patio's wat lei na die swembad en uitkyk op die Klein Jukskeiri-vier, wat aan die agterkant van die eiendom verbyloop.
Die ander deel van die huis bestaan uit 'n ruim tweeslaapkamerwoonstel. Die eiendom het verder ook sewe enkelkamers met gemeenskaplike badkamers en 'n kombuisarea in 'n vrystaande gebou, wat sy eie ingang het.
Jaco du Toit van PVA sê die eiendom het al die eienskappe om die potensiaal vir 'n bykomende inkomste te ontgin.
Hy sê dit kan aan individuele huurders verhuur word, as 'n kommune gebruik word en selfs as 'n bed-en-ontbyt-onderneming bedryf word.
Die eiendom beslaan 3 448 m² en die verbeteringe is sowat 502 m². Dit sluit huiswerkerverblyf in.
Die eiendom word op 14 Maart 11:00 op die perseel in Juweelstraat opgeveil. Besigtiging is per afspraak.